BBP Bintangor rai Hari Bomba Sedunia
BINTANGOR: Bertemakan ‘Bomba Tonggak Penyelamatan Negara’, satu perbarisan sempena Hari Bomba 2020 Peringkat Balai Bomba dan Penyelamat (BBP) Bintangor telah diadakan di sini. Ketua BBP Bintangor, PPgB Nicholas Belulin berkata, acara sambutan bermula 8.00 pagi.  “Acara sambutan Hari Bomba Sedunia 2020 bagi peringkat BBP Bintangor dijalankan pada semalam (kelmarin). “Acara dimulakan dengan bacaan doa, nyanyian lagu Negaraku, Ibu Pertiwiku dan Siap Sedia Setiap Masa,” katanya.  Beliau berkata demikian ketika dihubungi pemberita, pagi semalam.  Katanya, selepas pemeriksaan perbarisan, pihaknya menjalankan sesi fotografi.  “Sempena dengan sambutan Hari Bomba Sedunia 2020, saya mengucapkan semoga semua pegawai bomba sentiasa bertugas lebih gigih dan cekal lagi untuk segenap lapisan masyarakat kerana tugas membantu orang dalam kesusahan dan ditimpa bencana adalah tugas yang mulia.  “Teruskan berbakti kepada masyarakat kerana kita adalah ‘everyday heroes’..semoga tema ‘Bomba Tonggak Penyelamatan Negara’ terus utuh,” ujarnya.  
See author's posts
